Berlingske Tidende, 1835-10-19
De spanske Cortes ere nu virkelig indkaldte, til den 16de her, men kun for at udkaste en ny Valglov, ifølge hvilken nye Cortes da skulle vælges, for at gjennemgaae det Kongelige Statut og bringe de Regjerings-Principer i Anvendelse, som Herr Mendizavals Manifest af 14de Septbr. opstiller. – Et spanske Decret af 28de f. M. forvandler Borgergarderne til National gaarde. – "Moniteuren melder, at Juntaen af Saragossa har opløst sig den 2den d. M. og ved samme Leilighed tilkjendegivet, at den sætter stort Liid til Regjeringen. J nyere Efterretninger derimod forsikkres netop det Modsatte, og at Juntaen skal have erklæret, ikke at ville opløse sig, førend alle dens Reclamationer ere tilfredsstillede. – Mina skal være paa Veien til Barcelona. – J Catalonien skulle Carlisterne have øvet en Mængde Barbarier mod flere Smaastæder. De legitimistiske Blade melde desuden, at tvende Detaschementer af Fremmed-Legionen, hvert paa 30 Mand, ere, det ene indebrændt i et, af samme forsvaret Huus, og det andet taget til Fange og hver Mand skudt. Andre fortælle endog, at 120 Mand af Fremmed-Legionen ere faldne i Carlisternes Hænder og skudte. – J et Brev fra St. Gaudens af 2den d. M. omtales en Trefning, der den 20de f. M. skal være forefaldet ved Organia, i Nærheden af Urgel, mellem Carlisterne og Christinerne, paa hvilke sidstes Side Fremmed-Legionen fægtede. Christinerne vilde tage hiin Plads med Storm; de havde i Førstningen mistet mange Folk derved, nen endelig var det lykkedes dem, og de i Organia værende Militaire havde maattet springe over Klingen. Blandt Andre havde den berygtede Munk Benet ogsaa været med; derimod havde Carlisterne fanget eller dræbt den christinske General Churuca. Saameget synes imidlertid vist, at Carlisterne for Øjeblikket ere i Besiddelse af Salinerne ved Gerry, nær ved Aran-Dalen, og at de opsnappe al Correspondentse til det Jndre af Landet. Fra en anden Kant erfares Følgende, af 6te d. M.: Siden i Søndags tales her om en skarp Fægtning i Omegnen af Vittoria. J Dag modtoge vi fra San Sebastian en Bulletin derover, hvoraf man seer, at Prætendenten har forladt sit Hovedquarteer, for at understøtte sine af Cordova angrebne Tropper, og ved Villarcao er det da kommet til en tre Dages Kamp, i hvilken Don Carloss sexten Batailloner bleve totalt slagne. De ni af disse Batailloner ere aldeles adsplittede; Resten er flygtet i Uorden til Onnate, hvor Prætendenten ligeledes er ankommet, saare nedslaaet. Denne Efterretning er dog slet ikke blevet stadfæstet. Dronning-Regentinden af Spanien har under 27de f. M. udstedt følgende Decret: "Med den Beslutning, endnu nøiere at sammendrage Baandet, der knytter denne ædle, loyale og høihjertede Nations Friheder til min elskede Datters Trone, har jeg, efterat have hørt Regentskabet og Minister-Raadet, besluttet, at drage Nationens tilforladeligste og meest legitime Organ, Kongerigets Cortes, med paa Raad, og det efter en Valgmaade, der tager Hensyn til Stats=Selskabets samtlige Jnteresser paa en fuldstændigere Maade, end saadant hidtil har været Tilfældet. Disse Cortes, der saa hurtigt som muligt have at forsamle sig, skulle i Overeenstemmelse med Kronens Myndighed gjennemsee det Kongelige Statut, for paa en varig og tilforladelig Maade at sikkre Stats=Grundlovenes Fuldbyrdelse, at bringe de Principer til Anvendelse, der ere udviklede i den af mig billigede Fremstilling, som min Cabinets-Præsident og Finants-Minister, Don J. A. Mendizaval under 15de September har indleveret, og definitivt at constituere det store spanske Stats=Selskab. Jmidlertid byde de trængende Omstændigheder, at indkalde de nuværende Cortes, forat de ikke alene kunne udkaste en Valglov for de næste Cortes, men ogsaa raadslaae om andre, saare vigtige Gjenstande, navnlig saadanne Forholdsregler, der angaae Statscredittens befæstelse. Jeg bestemmer derfor, at Kongerigets Proceres og Procuradores have at indfinde sig forestaaende 16de November i Hovedstaden til en Cortes-Forsamling.